El mesurament sistemàtic dels fenòmens d'interès
és l'operació clau perquè un coneixement
pugui esdevenir ciència.
En les ciències naturals,
el desenvolupament d'instruments de mesura
cada vegada més refinats ha permès desenvolupar
teories de la realitat que ens fan entendre millor
fenòmens extremadament complexos de la realitat física.
De la mateixa manera,
les realitats socials també requereixen la construcció
d'instruments de mesurament
que en permetin l'observació sistemàtica
que faciliti la comunicació entre la comunitat científica,
així com posar a prova les explicacions d'aquesta realitat
i millorar-les.
El procés de convertir conceptes en variables
s'anomena operacionalització,
que consisteix a establir els valors que poden adoptar
els conceptes teòrics en les unitats d'anàlisi
quan s'observa la realitat
i determinar de quina manera es poden mesurar.
Per exemple, en l'estudi de les sentències,
una variable és el pronunciament, que pot tenir cinc valors:
Construir un instrument adequat que reculli variables rellevants
per a la recerca requereix un coneixement acurat
dels elements que tenen en compte els tribunals
a l'hora de sentenciar el delicte.
Per fer un bon instrument,
és imprescindible un bon coneixement de la teoria.
En la recerca de les sentències, aquest coneixement fou possible
gràcies a la participació d'experts penalistes.
A part de mesurar les variables, una qüestió important és saber
com cal estructurar la informació de cada sentència.
A la nostra recerca, la unitat més elemental
és la tríada ofensor, víctima, delicte.
Cada filera de la matriu de dades
recull una combinació d'ofensor, de víctima i de delicte.
Com hem vist, el disseny de recerca és observacional.
Com que suposem que aquestes característiques
contribueixen al resultat de la variable dependent
i utilitzarem dades observacionals que seran analitzades
amb un model estadístic,
ens cal un model teòric multivariant que indiqui com a mínim
les relacions entre les variables independents
i la variable dependent.
Aquest és el problema del mostreig.
Per tant, cal establir sistemes d'obtenció de casos
per garantir que les respostes corresponen a la realitat
que volem investigar.
En la recerca de sentències, la base de dades de sentències
del Centre de Documentació Judicial
permet triar les sentències referides a delictes sexuals
que han estat tractats a les audiències provincials.
En la nostra recerca es té en compte el següent:
La nostra recerca de les sentències de delictes sexuals contra menors
és poblacional dins d'un període temporal.
No hem triat una mostra representativa.
En el cercador de bases de dades del Centre de Documentació Judicial
es van utilitzar aquestes paraules clau:
Les sentències es van descarregar en format PDF
per facilitar la feina dels codificadors
i comprovar-la posteriorment.
Aquest procés, aparentment rutinari i sovint tediós,
és extremadament important.
La informació mal introduïda espatlla la recerca.
Per això: